COMUNA SÂNTANDREI
Nr. 11204 din 21.07.2021


ANUNŢ privind consultare elaborare 
Plan Urbanistic Zonal ”Amplasare stație telefonie mobilă
localitatea Sântandrei, nr.cad.59139, comuna Sântandrei, județul Bihor”


Proiectant: S.C. CRODEC S.R.L.  – dr.arh. Emil COSTIN 
Inițiator: S.C. ORANGE ROMÂNIA S.A.

Amplasamentul studiat  este situat în partea de nord a localității Sântandrei și este delimitat 
· la nord de terenul identificat cu nr.cad.8691 aparținând Comunei Sântandrei, apoi de viitorul Drum de Centură al comunei Sântandrei adiacent malului Crișului Repede, 
· la sud și est de terenul cu nr.cad.59138, teren cu funcțiunea de agricultură nepoluantă pe care se găsesc 3 anexe gospodărești. De asemenea, la estul parcelei s-a realizat P.U.Z. ”Parcelare teren pentru locuințe și funcțiuni complementare”, nr. cad. 2797 Sântandrei, aprobat prin H.C.L. nr. 71 din 28 .05.2020, 
· la vest de un drum public identificat cu nr.cad.1768 aflat la 6,5m distanță și peste drum o parcelare cu PUZ aprobat prin HCL nr.23 din 28.02.2013 pentru funcțiunea de locuințe. 

     Terenul propus pentru stația de telefonie mobilă este identificat cu nr.cad.59139, înscris în CF nr.59139 cu suprafața de 150mp. Acesta  a fost dezmembrat dintr-un teren mai mare cu nr.cad.6453 având funcțiunea de agricultură nepoluantă și apoi închiriat de SC ORANGE ROMÂNIA SA.
Accesul la teren se face din drumul județean DJ 797 pe strada Crișului și apoi pe strada cu nr.cad.1768 (str.Pelicanului).
Conform PUG valabil, din 2006, terenul studiat se află în intravilan, la limita acestuia spre malul Crișului Repede, în  UTR 1- L3 și AN1 subzonă de locuințe și agricultură nepoluantă. Funcțiunea propusă este de zonă pentru echipamente tehnico-edilitare, mai precis de telecomunicații. Pentru schimbarea funcțiunii a fost necesară elaborarea unui P.U.Z. 
Cea mai apropiată locuință existentă de amplasamentul propus se află la vest, la o  distanță de 50m pe strada Cornițelului, nr.1/A, dar PUZ-ul aferent străzi Conițelului, aprobat prin HCL nr.23 din 28.02.2013 include și terenul cu nr.cad.2656 situat la 15m distanță de echipamentul tehnic propus. În partea de est cea mai apropiată parcelare de locuințe este situată la o distanță de aprox. 100ml și a fost aprobată prin HCL nr.71 / 28.05.2020 pentru str. Fluturilor și Pelicanului.
Având în vedere distanțele față de zonele de locuit aprobate prin HCL în vecinătate,  se solicită realizarea unui studiu de impact pentru analizarea efectelor radiațiilor asupra populației.
Reglementările propuse și prezentate în planșa A03 (3U) sunt:  
Funcțiune                               : zonă echipamente tehnico-edilitare TE
Front la stradă                       : nu există – terenul este la 6,5 m distanță de stradă
Înălțime maximă                   : 50 m de la nivelul solului
P.O.T.                                     : max.100%  
C.U.T.                                     : max. 1 
Retrageri                               : min. 0,30m față de limitele laterale și posterioare ale terenului
Parcaj                               : numai pe zona de servitute din terenul cu nr.cad.59138, cu rol de acces pietonal și auto, în caz de mentenanță și intervenții 
Înălțime gard perimetral        : max. 2,50 m 
Spațiul liber de construcții se va betona sau înierba

[bookmark: _GoBack]Construcția inginerească, care va include 5 antene și echipamente aferente, are nevoie doar de racord electric pentru funcționare. Acesta  va fi suportat financiar de investitor. Alte utilități nu există pe parcelă sau în zonă.


În temeiul Regulamentului local de implicare a publicului în elaborarea sau revizuirea documentaţiilor de urbanism şi amenajare a teritoriului, aprobat prin HCL nr.23 /31.03.2011, publicul poate să consulte şi să-şi exprime opinia privind documentele propunerii de PU.Z., la sediul Primăriei Sântandrei, str.Principală, nr.452, în perioada 22.07 – 05.08.2021, în intervalul orar 9:00 – 14:00.
Persoana responsabilă cu informarea şi consultarea publicului este consilier Mihuţa Tudora din cadrul compartimentului Urbanism al Primăriei comunei Sântandrei tel: 0259-415947, e-mail: primaria.santandrei@gmail.com. Răspunsul la observaţiile și sugestiile transmise va fi publicat pe pagina de internet a primăriei : www.primariasantandrei.ro.

